અમરેલી જીલ્‍લાનાં લાઠી તાલુકાનાં દુધાળાનાં વતની અને સુરતી હરીકૃષ્‍ણ એક્ષ્પોર્ટનાં માલીક સવજીભાઈ ધોળકીયા હમેશા પોતાના કર્મચારીઓ માટે દરીયાદીલી બતાવી કાર, મકાન, ઘરેણા સહીતની મોંઘી ભેટો આપી ચર્ચામાં રહે છે. તેવા સમયે હાલ હીરા ઉદ્યોગમાં ભયંકર મંદીનો માહોલ ચાલી રહૃાો છે, તેવા સમયે હરીકૃષ્‍ણ એક્ષ્પોર્ટનાં 600 કર્મચારીઓને કંપનીનાં માલીક સવજીભાઈ ધોળકીયા મોંઘી કાર ભેટમાં આપી ઈતિહાસ સર્જયો છે. તેવા સમયે આજે સવારનાં સમયે દિલ્‍હી ખાતેથી વડાપ્રધાન નરેન્‍દ્ર મોદીએ હરીકૃષ્‍ણ એક્ષ્પોર્ટનાં દિવ્‍યાંગ મહીલા કાજલબેન પટેલ અન્‍ય એક મહીલા કર્મચારી અને અન્‍ય બે કર્મચારીઓને કારની ચાવી ભેટમાં આપી શુભેચ્‍છા પાઠવી હતી આ તકે હરીકૃષ્‍ણ એક્ષ્પોર્ટનાં ઘનશ્‍યામભાઈ ધોળકીયા અને તેમના ધર્મપત્‍નિએ વડાપ્રધાન નરેન્‍દ્ર મોદીને તુલસીનો છોડ અનેશાલ અર્પણ કરી સન્‍માનીત કરેલ. બાદ વડાપ્રધાન નરેન્‍દ્ર મોદીએ દિલ્‍હીથી વીડીયો કોન્‍ફરન્‍સનાં માઈકથી સુરત હરીકૃષ્‍ણ એક્ષ્પોર્ટનાં માલીક સવજીભાઈ ધોળકીયા સહીત ઉપસ્‍થિત આમંત્રીત મહેમાનો અને કંપનીનાં કર્મચારીઓને શુભેચ્‍છા સંદેશ પાઠવી 600 કર્મચારીઓને કારની ચાવી અર્પણ કરી હતી. અને હરીકૃષ્‍ણ એક્ષ્પોર્ટ કંપનીનાં સવજીભાઈ ધોળકીયા અને તેની કંપનીઉતરોતર પ્રગતિ કરે તેવી શુભેચ્‍છા પાઠવી હતી. આ તકે કંપનીનાં માલીક સવજીભાઈ ધોળકીયાએ જણાવ્‍યું હતું હંમેશા કંપનીના કર્મચારીઓની સ્‍કીલ ઘ્‍યાન પર રાખી તેમને ભેટ આપવામાં આવે છે. કર્મચારી નિષ્ઠા અને ખંતથી ફરજ બજાવે તો ઈશ્‍વર ચોક્કસ તેમને ફળ આપે છે, તેમ કહી તમામ કર્મચારી પોતાની સ્‍કીલ પર આગળ આવે તેવી શુભેચ્‍છા પાઠવી હતી. આ તકે ધનજીદાદા ધોળકીયા, ગોવિંદકાકા ધોળકીયા, લવજીભાઈ બાદશાહ, આફ્રિકાનાં ગંગા, જિજ્ઞેશદાદા રાધે રાધે નનુભાઈ વાનાણી, કાનજીભાઈ ભાલાળા, તુલસીભાઈ ધોળકીયા, હિમ્‍મતભાઈ ધોળકીયા સહીતનાં મહાનુભાવો ઉપસ્‍થિત રહૃાા હતા. સમગ્ર કાર્યક્રમનું સંચાલન નરેશભાઈ માયાણીએ કર્યુ હતું.